CELEX: 31978R0269
Language: el
Date: 1978-02-09 00:00:00
Title: Κανονισμός (ΕΟΚ) αριθ. 269/78 τής Επιτροπής τής 9ης Φεβρουαρίου 1978 περί εισαγωγής στόν κατάλογο τών μεταποιημένων προϊόντων τών πλιγουριών καί σιμιγδαλιών τού σίτου στά οποία εφαρμόζεται τό καθεστώς τής εκ τών προτέρων πληρωμής τών επιστροφών

Avis juridique important

|

31978R0269

Κανονισμός (ΕΟΚ) αριθ. 269/78 τής Επιτροπής τής 9ης Φεβρουαρίου 1978 περί εισαγωγής στόν κατάλογο τών μεταποιημένων προϊόντων τών πλιγουριών καί σιμιγδαλιών τού σίτου στά οποία εφαρμόζεται τό καθεστώς τής εκ τών προτέρων πληρωμής τών επιστροφών  

Επίσημη Εφημερίδα αριθ. L 040 της 10/02/1978 σ. 0007 - 0007 Ελληνική ειδική έκδοση: Κεφάλαιο 03 τόμος 20 σ. 0081 

++++ΚΑΝΟΝΙΣΜΟΣ ( ΕΟΚ ) αριθ . 269/78 ΤΗΣ ΕΠΙΤΡΟΠΗΣ  της 9ης Φεβρουαρίου 1978  περί εισαγωγής στον κατάλογο των μεταποιημένων προϊόντων των πλιγουριών και σιμιγδαλιών του σίτου στα οποία εφαρμόζεται το καθεστώς πληρωμής εκ των προτέρων των επιστροφών  Η ΕΠΙΤΡΟΠΗ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ,  Εχοντας υπόψη :  τη συνθήκη περί ιδρύσεως της Ευρωπαϊκής Οικονομικής Κοινότητος ,  τον κανονισμό ( ΕΟΚ ) αριθ . 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών ( 1 ) , όπως τροποποιήθηκε τελευταία από τον κανονισμό ( ΕΟΚ ) αριθ . 2560/77 ( 2 ) ,  τον κανονισμό ( ΕΟΚ ) αριθ . 441/69 του Συμβουλίου της 4ης Μαρτίου 1969 , περι θεσπίσεως γενικών συμπληρωματικών κανόνων σχετικά με τις επιστροφές κατά την εξαγωγή των προϊόντων , που υπάγονται στο καθεστώς ενιαίων τιμών και τα οποία εξάγονται ως έχουν ή υπό τον τύπο μερικών εμπορευμάτων δεν υπάγονται στο παράρτημα ΙΙ της συνθήκης ( 3 ) , όπως τροποποιήθηκε τελευταία από τον κανονισμό ( ΕΟΚ ) αριθ . 337/76 ( 4 ) , και ιδίως το άρθρο 2 παράγραφος 3 εδάφιο δεύτερο ,  Εκτιμώντας :  ότι ο κατάλογος που αναφέρεται στο παράρτημα Ι του κανονισμού ( ΕΟΚ ) αριθ . 441/69 αφορά μεταποιημένα προϊόντα ή εμπορεύματα που προέρχονται από μεταποίηση προϊόντων βάσεως στα οποία εφαρμόζεται το καθεστώς πληρωμής εκ των προτέρων των επιστροφών που συνιστάται μ ' αυτό τον κανονισμό  ότι το άρθρο 2 παράγραφος 3 εδάφιο δεύτερο του εν λόγω κανονισμού δίνει τη δυνατότητα στην Επιτροπή να επανεξετάσει και να τροποποιήσει ενδεχομένως αυτό τον κατάλογο λαμβάνοντας υπόψη τα κριτήρια που καθορίζονται στην παράγραφο 2 του ίδιου άρθρου   ότι τα κοινοτικά ζυμαρικά , στο τελευταίο στάδιο μεταποιήσεως του σίτου σε πλιγούρια και σιμιγδάλια απολαύουν του καθεστώτος πληρωμής εκ των προτέρων των επιστροφών που συνιστάται από τον κανονισμό ( ΕΟΚ ) αριθ . 441/69  ότι οι παρασκευαστές σιμιγδαλιού της Κοινότητος δεν έχουν τα ίδια οφέλη με τους παρασκευαστές των κοινοτικών ζυμαρικών αν και πρόκειται για το ίδιο προϊόν βάσεως αλλά σε διαφορετικά στάδια μεταποιήσεως  ότι , γι ' αυτό οι επιχειρηματίες που παρασκευάζουν μόνο σιμιγδάλια βρίσκονται σε μειονεκτική θέση   ότι , εξ άλλου η εξαγωγή των πλιγουριών και σιμιγδαλιών του κοινοτικού σίτου συναντά μεγάλες δυσκολίες κατά τη διάθεση στη διεθνή αγορά  ότι πρέπει να υπάρξει μιά κατάσταση εξισορροπήσεως των μεταποιητών του κοινοτικού σίτου σε πλιγούρια και σιμιγδάλια και εκείνων που χρησιμοποιούν το καθεστώς τελειοποιήσεως προς επανεξαγωγή   ότι , τα μέτρα που προβλέπονται στον παρόντα κανονισμό είναι σύμφωνα με τη γνώμη της Μονίμου Επιτροπής Διαχειρίσεως των Σιτηρών ,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :  Αρθρο 1  Στο παράρτημα Ι του κανονισμού ( ΕΟΚ ) αριθ . 441/69 , η ακόλουθη στήλη παρεμβάλλεται μετά τη σχετική με τη δασμολογική κλάση 11.01 :  Δασμολογική Κλάση * Περιγραφή εμπορευμάτων  11.02 * Πλιγούρια , σιμιγδάλια . Σπόροι μετά από μερική απόξεσιν του περικαρπίου των , μεθ ' ολοσχερή σχεδόν απόξεσιν του περικαρπίου των και στρογγύλευσιν αυτών κατά τα δύο άκρα , τεθραυσμένοι , πεπλατυσμένοι ή εις νιφάδας , εξαιρέσει της ορύζης κλάσεως 10.06 . Φύτρα σπερμάτων δημητριακών ολόκληρα , πεπλατυσμένα εις νιφάδας ή ηλεσμένα : *   * Α . Πλιγούρια , σιμιγδάλια : *   * Ι . Σίτου *  Αρθρο 2  Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος .  Εγινε στις Βρυξέλλες , στις 9 Φεβρουαρίου 1978 .  Για την Επιτροπή  Finn GUNDELACH  Αντιπρόεδρος  ( 1 ) ΕΕ αριθ . Ν 281 της 1.11.1975 , σ . 1 .  ( 2 ) ΕΕ αριθ . Ν 303 της 28.11.1977 , σ . 1 .  ( 3 ) ΕΕ αριθ . Ν 59 της 10.3.1969 , σ . 1 .  ( 4 ) ΕΕ αριθ . Ν 42 της 18.2.1976 , σ . 12 .